maydih a dadawa abalaki

maydih a dadawa abalaki

u adidiay a dakedaw kaku,
a adidien ku tuwa’ nu suni,
nika halhalen nikabalaki tu aku,
a malatabakiay kaku a dakedaw,
a taneng tabakien ku tuwa’ nu suni, 
nay matengil nu katuuday kaku,
lilucen saicelang tu suni.

u adidiay a 鱷魚 kaku,
adidiay a taku taneng haymawhan midanguy,
nika halhalen tu nikabalaki aku, 
amalatabakiay a 鱷魚kaku,
mihatebut i tabakiay a sauwac,
a mapulung minkita limulak a midanguy. 

u adidiay a 巨嘴 ayam kaku,
a taneng misalebu lebud i lala’,
caay ka pakabahel.
nika halhalen tu nikabaki aku,
amalatabakiay a 巨嘴 ayam kaku, 
cebalen i tabakiay a sakubad,
a mubahel tayza i talakaway a tapuku.

u adidiay a 長頸鹿 kaku,
ataneng hanu adidiay a cihek aku,
mitebing tu kilang nu papah,
nika halhalen tu nikabalakiay aku,
amalatabakiay a 長頸鹿kaku,
mitebing tu yadahay a tuud hanu tanayaay a liel aku,
ataneng makanen ku asu’ay a kilang nu papah.

u adidiay a bau’ kaku,
i pabaw adidiay ciid nu kilang taneng malulud,
nika halhalen tu nikabalakiay aku,
amalatabakiay a bau’ kaku,
i kilakilangan takecen ku satabakiay a kilang.
atu mapulung minkita a mababalakas,

u adidiay a zo kaku,
ataneng i nanum a miemek’ tahkal ku adidiay 水花,
nika halhalen tu nikabalakiay aku,
amalatabakiay a zu kaku,
mipes tu yadahay a nanum hanu tanayaay a cihek aku,
a manamuh mililuc kalamkamen mapulung itakuwanan.

kakuniza:Dayas Siku